《泊飞来寺》
明代·何孟伦

扁舟重过峡山寺，老衲相迎停夕曛。宝刹云深人不到，玉环尘寂事空闻。

诸山对峙双门迥，一水中流两岸分。千古依依名胜地，断崖枯木护閒云。

作者简介：何孟伦，字慎明。新会人。明世宗嘉靖二十年（一五四一）探花。初授鄞县令，改知建宁县。复令新昌，擢户部主事，转郎中。后擢浙江督学副使，未赴卒。著有《五代文选注》、《八代文汇》、《馀閒剩语》等。清道光《广东通志》卷二七九有传。